আশরাফুল হাসানের চিত্রকর্মে ক্লাসিক্যাল ডাচ পেইন্টার রেমব্রান্টের প্রভাব লক্ষ করা যায়। বিশেষ করে আলো-ছায়ার বৈপরীত্যের প্রয়োগে। আমাদের কাছের শিল্পী এসএম সুলতানের আঁকা চিত্রকর্মের পেশিবহুল মানবাকৃতির সঙ্গে তাঁর উপস্থাপিত চিত্রকর্ম অনুপ্রাণিত। বড় খুঁটিয়ে-খুঁটিয়ে দেখেন তিনি। মানুষের যন্ত্রণাবিদ্ধ বা শ্রমলব্ধ শরীরকাঠামোর প্রতিটি পেশির ভাঁজকে দারুণ দক্ষতায় তুলে আনেন চিত্রপটে।